Kuhu areneb filmikunst ja mida on meil tulevikult oodata? Kui vaadelda seda küsimust keskkondade modelleerimise seisukohalt, siis on tuleviku film ühelt poolt tihedalt seotud tehnika arenguga, teisalt üldideoloogiliste otsustega info avalikkuse kohta. Peavoolukinos võib trendiks saada metareaalse keskkonna vaatlused. Praegust arvutigraafika võimsust kasutatakse eelkõige reaalse maailma sünteetiliseks taasesitamiseks. Kui pöörata sama jõud kunstnikunägemuse ja metareaalsete keskkondade kujutamisse,  oleks meil oodata midagi visuaalselt uut.